# Alexandra Grey

Alexandra Elisha Grey (Chicago, 1 de gener de 1991) és una actriu i cantant estatunidenca, coneguda pel seu paper com a Elizah Edwards en la sèrie Transparent.

## Biografia

Nascuda a Chicago, va créixer en una família d'acollida. Grey, una dona trans, sabia que volia ser una noia des dels quatre anys, però no sabia com discutir això amb els seus pares adoptius: "A la comunitat afroamericana, això no se'n pot ni parlar".
Després de graduar-se, Grey inicialment va explicar als seus pares adoptius que era homosexual i es van mostrar reticents a acceptar la seva sexualitat. En dir-lis que era transgènere, la van expulsar de casa. Es va traslladar de Chicago a Los Angeles, i va viure en un refugi per a persones LGBT sense llar fins que va estalviar prou diners per aconseguir un habitatge propi. Va estudiar teatre a la Universitat Estatal de Califòrnia a Northridge.

## Carrera

Grey es va traslladar a Los Angeles amb l'esperança de començar la carrera de cantant o actriu. El 2016 va ser escollida per interpretar el paper d'Elizah Edwards a la tercera temporada de Transparent.
Grey també va aparèixer com a actriu convidada en la segona temporada de la sèrie mèdica de la CBS Code Black i en la quarta temporada de la sèrie de Comedy Central Drunk History, on va interpretar l'activista pels drets LGBT Marsha P. Johnson. El 3 de juny de 2016 es va anunciar que va ser seleccionada amb Michael K. Williams i Phylicia Rashad per la minisèrie d'ABC When We Rise. La tardor de 2016 va interpretar Denise Lockwood a la sèrie Chicago Med. També ha estat convidada pel drama legal Doubt.
Com a cantant, Grey va ser telonera de la cantautora Zara Larsson l'octubre de 2016.

## Filmografia
### Televisió

| Any | Títol | Paper | Notes |
| 2015 | Glee | Erica | Episodi: "Transitioning" |
| 2015 | Chasing Life | Kenya Martin | Episodi: "As Long as We Both Shall Live" |
| 2016 | Transparent | Elizah Edwards | Episodi: "Elizah" |
| 2016 | Code Black | Beth | Episodi: "Life and Limb" |
| 2016 | Chicago Med | Denise Lockwood | Episodi: "Natural History" |
| 2016 | Drunk History | Marsha P. Johnson | Episodi: "Bar Fights" |
| 2017 | When We Rise | Seville | Principal |
| 2017 | Doubt | Delilah Johnson | Convidada |

## Referències

* ↑ O'Shaughnessy, David. «The Glaad Media Awards 2016». Entertainment.ie, 02-04-2016. [Consulta: 2 abril 2016].
* ↑ «Alexandra Grey: Celebrity Impressions and Seeing More Diverse Women on TV», 16-01-2017. Arxivat de l'original el 31 de gener 2017. [Consulta: 18 gener 2017].
* ↑ «The Trans Talent Behind Transparent», 28-09-2016. [Consulta: 17 gener 2017].
* ↑ Ennis, Dawn. «Trans Actress Alexandra Grey’s Journey From Homelessness To Prime Time: “We’re Not Just Doing This To Be Famous”». Logo TV, November 15, 2016. [Consulta: January 17, 2017].
* ↑ Alex Schmider, October 5, 2016. «Alexandra Grey is the trans actress taking over fall TV Arxivat 2017-01-19 a Wayback Machine.». GLAAD, October 5, 2016. [Consulta: January 17, 2017].
* ↑ Petski, Denise «Code Black: Camryn Manheim, Eric Roberts & Alexandra Grey To Guest Star In Season 2». Deadline.com, July 20, 2016 [Consulta: 20 juliol 2016].
* ↑ Hearon , Sarah. «TVLine Items: Code Black Guest Stars, The Rock Hits Muscle Beach and More». TVLine.com, 20-07-2016. [Consulta: 20 juliol 2016].
* ↑ «Alexandra Grey Cast in Guest Role on CBS's Doubt Arxivat 2017-01-18 a Wayback Machine.». Yahoo News, September 8, 2016 [Consulta: January 17, 2017].
* ↑ Walker, John. «Meet Alexandra Grey, the breakout star of ‘Transparent’ season three Arxivat 2017-01-18 a Wayback Machine.». Fusion, September 27, 2016. [Consulta: January 17, 2017].